rejauldu/bengali-wikipedia huggingface dataset:
আলমগীর কবির (জন্ম: ১ জানুয়ারি ১৯৪৮) বাংলাদেশ জাতীয়তাবাদী দলের রাজনীতিবিদ, সাবেক প্রতিমন্ত্রী এবং নওগাঁ-৬ (রাণীনগর-আত্রাই) আসনের সাবেক সংসদ সদস্য।   জন্ম ও প্রাথমিক জীবন  আলমগীর কবির ১ জানুয়ারি ১৯৪৮ সালে নওগাঁ জেলায় জন্মগ্রহণ করেন।   রাজনৈতিক ও কর্মজীবন  আলমগীর কবির খালেদা জিয়ার দ্বিতীয় মন্ত্রিসভায় গৃহায়ন ও গণপূর্ত মন্ত্রণালয় এবং মহিলা ও শিশু বিষয়ক মন্ত্রণালয়ের প্রতিমন্ত্রী হিসাবে দায়িত্ব পালন করেছিলেন।  তিনি ১৯৯১ সনে জাতীয় সংসদ নির্বাচনে নওগাঁ-৬ (রাণীনগর-আত্রাই) আসন থেকে প্রথম বার সংসদ সদস্য নির্বাচিত হন। এরপর তিনি একই আসন থেকে ৬ষ্ঠ, ৭ম ও ৮ম সংসদে সংসদ সদস্য নির্বাচিত হন। ২০১৮ সালের নির্বাচনে একই আসন থেকে তিনি ইসরাফিল আলমের কাছে পরাজিত হয়েছিলেন।   বিতর্ক  আলমগীর কবিরের বিরুদ্ধে সন্ত্রাসী সংগঠন জামায়াত-উল-মুজাহিদিন বাংলাদেশের পৃষ্ঠপোষকতায়র অভিযোগে ২০০৭ সালে মামলা করা হয়েছিল।   আরও দেখুন    পঞ্চম জাতীয় সংসদ সদস্যদের তালিকা  ষষ্ঠ জাতীয় সংসদ সদস্যদের তালিকা  সপ্তম জাতীয় সংসদ সদস্যদের তালিকা  অষ্টম জাতীয় সংসদ সদস্যদের তালিকা   তথ্যসূত্র   বিষয়শ্রেণী:১৯৪৮-এ জন্ম বিষয়শ্রেণী:নওগাঁ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:খালেদা জিয়ার দ্বিতীয় মন্ত্রিসভার সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:নওগাঁ জেলার ব্যক্তি
কাটিয়া ইদা কোয়েলহো, যিনি কাটিয়া কোয়েলহো নামে বেশি পরিচিত (জন্ম ১৩ই আগস্ট ১৯৯৯), তিনি হলেন গোয়ার একজন ভারতীয় পেশাদার উইন্ডসার্ফার (বায়ু চালিত জল ক্রীড়া খেলোয়াড়)। তিনি একজন ডিজাইনার এবং চিত্রকরও। কোয়েলহো বর্তমানে ভারতের একমাত্র মহিলা আইকিউফয়েলার (ওয়ার্ল্ড সেলিং দ্বারা নির্বাচিত একটি উইন্ডসার্ফিং বিভাগ)। তিনি ২০২২ সালের জুলাই মাসে, থাইল্যান্ডের পাটায়াতে আন্তর্জাতিক উইন্ডসার্ফিং কাপে আইকিউফয়েল পদক জিতেছেন, এই পদক জেতার ক্ষেত্রে তিনি হলেন প্রথম ভারতীয়।   ব্যক্তিগত জীবন  ইদা কোয়েলহো ১৯৯৯ সালের ১৩ আগস্ট, গোয়ার কাটিয়াতে জন্মগ্রহণ করেছিলেন, তাঁর পিতা হলেন ভারতের প্রাক্তন জাতীয় উইন্ডসার্ফিং চ্যাম্পিয়ন ডোনাল্ড কোয়েলহো। তিনি ওয়াটার অ্যান্ড বিচ স্পোর্টস প্রমোশন ফোরামের সহযোগিতায় গোয়ায় দ্য গোয়া বিচ স্পোর্টস একাডেমির (জিবিএসএ) উইন্ডসার্ফিং চালু করেছিলেন। ইদার ভাই ডেইন এডগার অ্যাগনেলো কোয়েলহো ও একজন উইন্ডসার্ফিং চ্যাম্পিয়ন। একসাথে তাঁদের বলা হয় কোয়েলহো ভাইবোন।   উইন্ডসার্ফিং ক্রীড়া জীবন  ইদা ১১ বছর বয়সে উইন্ডসার্ফিং শুরু করেন। তিনি ১৪ বছর বয়সে ২০১৪ গ্রীষ্মকালীন যুব অলিম্পিকে প্রতিদ্বন্দ্বিতা করেন।  তাঁর পুরস্কারের মধ্যে রয়েছে ১০টি জাতীয় স্বর্ণপদক, এবং ২০১৫ সালে টেকনো এশিয়ান ওপেন চ্যাম্পিয়নশিপে ২টি ব্রোঞ্জ। তিনি ২০১৮ এশিয়ান গেমস মিক্সড আরএস: ওয়ান-এ তাঁর ভাই ডেইন এডগার অ্যাগনেলো কোয়েলহোর সঙ্গে টিম ইন্ডিয়া হিসেবে ভারতের প্রতিনিধিত্ব করেছেন।  ২০২২ সালের জুলাই মাসে, থাইল্যান্ডের পাটায়ায়, ইদা আন্তর্জাতিক উইন্ডসার্ফিং কাপে ভারতের প্রতিনিধিত্ব করেন - এবং দ্বিতীয় স্থান অর্জন করেন। তিনি প্রথম ভারতীয় হিসেবে আইকিউফয়েল মেডেল জেতেন।   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৯৯-এ জন্ম
চাক বেরি ইজ অন টপ () আমেরিকান রক এ্যান্ড রোল শিল্পী চাক বেরি কর্তৃক প্রকাশিত তৃতীয় অ্যালবাম। ১৯৫৯ সালের জুলাই মাসে চেস রেকর্ডস থেকে এটি প্রকাশিত হয়। "ব্লুজ ফর হাওয়াইয়ানস" ছাড়া প্রত্যেকটি গান পূর্বে ৪৫আরপিএম একক হিসেবে প্রকাশিত হয়েছিল। কাব কোডা, অল মিউজিকে লিখেছিল যে, অ্যালবমটি "প্রায় একটি মিনি-সর্বশ্রেষ্ঠ গানের প্যাকেজ" এবং বেরির সঙ্গীতজীবনের সবচেয়ে পরিচিত অ্যালবাম। ২০০৮ সালে, মোবাইল ফিডেলিটি সাউন্ড ল্যাব সেইন্ট লুইস টু লিভারপুল-এর সাথে পুনঃপ্রকাশ করেছিল। ২০১২ সালে, হুডু, অ্যালবামটি পুনঃপ্রকাশ করেছিল ওয়ান ডজন বেরিজ-এর সাথে একই সিডি'তে।  গানের তালিকা  প্রথম অংশ  "অলমস্ট গ্রউন" – ২:২১  "ক্যারল" – ২:৪৮  "মেবিলিন" – ২:২৩  "সুইট লিটল রক এ্যান্ড রোলার" – ২:২২  "অ্যান্থনি বয়" – ১:৫৪  "জনি বি. গুড" – ২:৪১  দ্বিতীয় অংশ  "লিটল কুইনি" – ২:৪৩  "জো জো গান" – ২:৪৭  "রোল ওভার বিঠোফেন" – ২:২৪  "এরাউন্ড এ্যান্ড এরাউন্ড" – ২:২৪  "হেই পেদ্রো" – ১:৫৭  "ব্লুজ ফর হাওয়াইয়ানস" – ৩:২৩  কর্মী বৃন্দ   চাক বেরি – কন্ঠ, গিটার  বো ডিডলেই – ইলেকট্রিক গিটার  জনি জনসন, লাফায়েট্টে লিক – পিয়ানো  উইলি ডিক্সন – ডাবল বেজ   জর্জ স্মিথ – বেজ গিটার  ফ্রেড বিলো, এবি হার্ডি, জ্যাসপার থমাস – ড্রামস  জেরোম গ্রিন – মারাকাস  দ্য মুনগ্লোজ – সহ-কন্ঠ  চার্ট অবস্থান একক - বিলবোর্ড (উত্তর আমেরিকা) সালএককচার্টঅবস্থান১৯৫৫"মেবিলিন"বিলবোর্ড হট ১০০৫১৯৫৬"রোল ওভার বিঠোফেন"বিলবোর্ড হট ১০০২৯১৯৫৮"জনি বি. গুড"বিলবোর্ড হট ১০০৮১৯৫৮"ক্যারল"বিলবোর্ড হট ১০০১৮১৯৫৮"জো জো গান"বিলবোর্ড হট ১০০৮৩১৯৫৮"সুইট লিটল রক এ্যান্ড রোলার"বিলবোর্ড হট ১০০৪৭১৯৫৯"অ্যান্থনি বয়"বিলবোর্ড হট ১০০৬০১৯৫৯"অলমস্ট গ্রউন"বিলবোর্ড হট ১০০৩২১৯৫৯"লিটল কুইনি"বিলবোর্ড হট ১০০৮০  তথ্যসূত্র  বহিঃসংযোগ
পারপেচুয়াল স্ট্যু অথবা চিরস্থায়ী স্ট্যু, যা হান্টারস পট   বা হান্টারের স্টু নামেও পরিচিত, এটি এমন একটি পাত্র যার মধ্যে যে কোনো খাদ্যসামগ্রী রাখা হয় এবং রান্না করা হয়। এই পাত্রটিকে সবসময় কোনো না কোন খাদ্যবস্তুতে ভরে রাখার রীতি আছে।   সঠিকভাবে রক্ষণাবেক্ষণ করলে এই জাতীয় খাবার কয়েক দশক বা তার বেশি সময় ধরে রান্না করা যেতে পারে। চিরস্থায়ী স্টুতে তৈরি খাবারগুলি সুগন্ধযুক্ত হিসাবে বর্ণনা করা হয়েছে কারণ উপাদানগুলি যেভাবে একত্রিত হয় তাতে খাবারের স্বাদ ও গন্ধ বর্ধিত হয়।   আগস্ট ২০১৪ থেকে এপ্রিল ২০১৫ এর মধ্যে নিউ ইয়র্কের একটি রেস্তোরাঁ আট মাসেরও বেশি সময় ধরে একই চিরস্থায়ী স্টু (একটি মাস্টার স্টক ) থেকে ঝোল পরিবেশন করেছিল।    একজন লেখক দাবি করেছিল যে, ১৫ শতক থেকে দ্বিতীয় বিশ্বযুদ্ধ পর্যন্ত পট-আউ-ফিউ- এর একটি ব্যাচ পার্পিগন্যানে স্থায়ী স্টু হিসাবে রক্ষণাবেক্ষণ করা হয়েছিল। তখন জার্মান দখলদারিত্বের কারণে স্টু তৈরির উপাদানগুলি শেষ হয়ে গিয়েছিল।    কিছু দক্ষিণ ও পূর্ব এশিয়ার দেশে চিরস্থায়ী স্টুর ঐতিহ্যকে এখনও জীবিত রাখা হয়েছে।  থাইল্যান্ডের ব্যাংককের ওয়াটানা পানিচ রেস্তোরাঁ ৪৮ বছর ধরে একই চিরস্থায়ী স্টু থেকে ঝোলের রক্ষণাবেক্ষণ অব্যাহত রেখেছে  ( ২০২৩ -এর হিসেব অনুযায়ী)   জাপানের খাদ্য শিল্প এখনও কিছু ঐতিহ্যবাহী খাবারে চিরস্থায়ী স্টু রক্ষন করে রাখে, উদাহরণস্বরূপ রামেন এবং ওডেন।  ওটাফুকু, জাপানের প্রাচীনতম ওডেন রেস্তোরাঁগুলির মধ্যে একটি, ১৯৪৫ সাল থেকে প্রতিদিন একই চিরস্থায়ী স্টু -এর ঝোল গরম করে রক্ষন করছে।     উপাদান  একটি চিরস্থায়ী স্টুতে বিভিন্ন উপাদান ব্যবহার করা যেতে পারে। যেমন মূল শাকসবজি এবং কন্দ ( পেঁয়াজ, গাজর, রসুন, পার্সনিপ, শালগম, ইত্যাদি) এবং বিভিন্ন মাংস।  এই সকল উপাদানের সমাবেশে চিরস্থায়ী স্টু প্রস্তুত করা হয়।   তথ্যসূত্র   বিষয়শ্রেণী:স্ট্যু বিষয়শ্রেণী:মধ্যযুগীয় রন্ধনশৈলী বিষয়শ্রেণী:লাতিন ভাষার লেখা থাকা নিবন্ধ
কমলাকান্ত ভট্টাচার্য (অনেক সময় সাধক কমলাকান্ত নামেও পরিচিত) (১৭৭২ - ১৮২০) রামপ্রসাদ সেনের পরেই শাক্ত পদাবলী তথা শ্যামা সংগীতের অন্যতম প্রধান কবি। তিনি মহারাজ তেজশ্চন্দ্রের গুরু এবং সভাকবি ছিলেন।   জীবন  কমলাকান্ত ভট্টাচার্য ১৭৭২ খ্রিষ্টাব্দে বর্ধমানের তাঁর মাতুলালয়ের জান্না গ্রামে জন্মগ্রহণ করেন। তাঁর পিতার নাম মহেশ্বর ভট্টাচার্য এবং মাতার নাম মহামায়াদেবী। কিশোর বয়সে পিতার মৃত্যু হলে মা মহামায়াদেবী দুই শিশু পুত্র কমলাকান্ত ও শ্যামাকান্তকে নিয়ে পিত্রালয়ে আসেন। মহামায়াদেবী কমলাকান্তকে পড়াশোনার জন্য টোলে ভর্তি করে দেন। টোলে পড়াশোনার পাশাপাশি কমলাকান্ত গোপনে সাধন ভজন অনুশীলন শুরু করেন। বর্ধমানের মহারাজ তেজচন্দ্র তার উচ্ছৃঙ্খল পুত্র প্রতাপচন্দ্রকে শিক্ষা দীক্ষায় উপযুক্ত করে তোলার জন্য কমলাকান্তকে বর্ধমানে নিয়োগ দেন। লাকুড্ডিতে তাঁর বাড়ি তৈরি করে দিলেন। মহারাজ তেজচন্দ্র কোটালহাটে কমলাকান্তের সাধন ভজনের জন্য মন্দির করে দেন। সেখানে কমলাকান্ত কালীমূর্তি প্রতিষ্ঠা করে পঞ্চমুণ্ডির আসনে বসে সাধনা করতেন। শাক্ত পদাবলীতে রামপ্রসাদ সেনের পরেই কমলাকান্তের নাম বিশেষভাবে স্মরণীয়। তিনি শতাধিক ভক্তিগীতি রচনা করেন। আগমনী ও বিজয়া পদে তিনি শ্রেষ্ঠ ছিলেন। ১৮২১ খ্রীষ্টাব্দে কমলাকান্ত মৃত্যুবরণ করেন। সাধক কমলাকান্তের জীবনের সঙ্গে জড়িয়ে আছে অজস্র অলৌকিক ঘটনা। তাঁর মৃত্যুর সঙ্গেও সংযুক্ত এক আশ্চর্য অলৌকিক :   সংগীত রচয়িতা  কমলাকান্ত ভট্টাচার্যের রচিত কয়েকটি বিখ্যাত গান হচ্ছে 'মজিল মোর মন ভ্রমরা শ্যামাপদ নীল কমলে', 'শুকনো তরু মুঞ্জরে না', 'তুমি যে আমার নয়নের নয়ন' ইত্যাদি।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১১২,    তথ্যসূত্র   বিষয়শ্রেণী:১৭৭২-এ জন্ম বিষয়শ্রেণী:১৮২০-এ মৃত্যু বিষয়শ্রেণী:পূর্ব বর্ধমান জেলার ব্যক্তি বিষয়শ্রেণী:বাঙালি হিন্দু বিষয়শ্রেণী:বাঙালি লেখক বিষয়শ্রেণী:১৮২১-এ মৃত্যু বিষয়শ্রেণী:বাঙালি পুরুষ কবি বিষয়শ্রেণী:রামকৃষ্ণ পরমহংস বিষয়শ্রেণী:ভারতীয় পুরুষ গীতিকার বিষয়শ্রেণী:১৭৬৯-এ জন্ম বিষয়শ্রেণী:১৮শ শতাব্দীর বাঙালি কবি বিষয়শ্রেণী:১৯শ শতাব্দীর বাঙালি কবি বিষয়শ্রেণী:পশ্চিমবঙ্গের কবি বিষয়শ্রেণী:১৯শ শতাব্দীর ভারতীয় পুরুষ সঙ্গীতজ্ঞ বিষয়শ্রেণী:১৮শ শতাব্দীর ভারতীয় পুরুষ সঙ্গীতজ্ঞ বিষয়শ্রেণী:বাংলা ভাষার লেখক বিষয়শ্রেণী:ভারতীয় পুরুষ কবি বিষয়শ্রেণী:১৮শ শতাব্দীর ভারতীয় কবি বিষয়শ্রেণী:১৯শ শতাব্দীর ভারতীয় কবি বিষয়শ্রেণী:১৯শ শতাব্দীর ভারতীয় গীতিকার বিষয়শ্রেণী:১৮শ শতাব্দীর ভারতীয় পুরুষ লেখক বিষয়শ্রেণী:১৯শ শতাব্দীর ভারতীয় পুরুষ লেখক
অঙ্কিতা জাভেরি একজন ভারতীয় অভিনেত্রী, যিনি মূলত তেলুগু সিনেমার পাশাপাশি কিছু তামিল ও কন্নড় চলচ্চিত্রে কাজ করেছেন।   ব্যক্তিগত জীবন  ২০১৬ সালের মার্চ মাসে অঙ্কিতা নিউ জার্সির মুম্বাই -ভিত্তিক ব্যবসায়ী বিশাল জগতাপকে বিয়ে করেন, যিনি সিটিআই ব্যাংকের অ্যাপ্লিকেশন বিভাগের ভাইস প্রেসিডেন্ট।   কর্মজীবন  অঙ্কিতা ১৯৮৪ সালে জাতীয় টেলিভিশনে জুস পানীয় পণ্য রসনার বিজ্ঞাপন প্রচারণায় শিশুশিল্পী হিসেবে কাজ শুরু করেন এবং শিশুশিল্পী হিসেবে "রসনা বেবি" নামে পরিচিত হন। চলচ্চিত্রে তার সাফল্য আসে এনটিআর জুনিয়র অভিনীত সিংহদ্রি চলচ্চিত্রের মাধ্যমে। ২০০৫ সালে তিনি সুন্দর সি পরিচালিত পরপর দুটি তামিল চলচ্চিত্রে অভিনয় করেন। এই চলচ্চিত্রে তিনি লন্ডনে প্রশান্তের সাথে অভিনয় করেন এবং তারপর নবাগত যুবকৃষ্ণের সাথে থাকা থিমি থা চলচ্চিত্রে অভিনয় করেন।   চলচ্চিত্র তালিকা  বছরচলচ্চিত্রচরিত্রভাষা পাদটীকা ২০০২লাহিরি লাহিরি লাহিরিলোপ্রিয়াতেলুগুধনলক্ষ্মী, আই লাভ ইউধনলক্ষ্মীপ্রেমালো পাভানি কল্যাণপাভানি২০০৩শ্রী রামঐশ্বর্যকান্নাড়াসিমহাদ্রিকস্তুরিতেলুগু২০০৪আন্দারু ডোনগালে ডোরিকিথেউষাবিজয়েন্দ্র ভার্মাভেঙ্কটালক্ষ্মী২০০৫মনাসু মাথা শোনাধুআনুলন্ডনআনজলিতামিলথাকা থিমি থাগায়ত্রী২০০৬রাজারাজুতেলুগুখতর্ণাকবিশেষ উপস্থিতিসীতারামুদুআনজলি২০০৭থিরু রাঙ্গাশ্রীতামিলজুলাইশ্রুতিতেলুগুনব বসন্তমপ্রিয়াঅনসুয়া২০০৮রাজা রাজাশ্রাবনী২০০৯সুনামী ৭xপুলিশ অধিকারী   তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মুম্বইয়ের অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী
নিকোলাস মারিচাল পেরেস (; জন্ম: ১৭ মার্চ ২০০১; নিকোলাস মারিচাল নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে রুশ ক্লাব দিনামো মস্কোর হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।  ২০২৪ সালে, মারিচাল উরুগুয়ে অনূর্ধ্ব-২৩ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন।  প্রারম্ভিক জীবন নিকোলাস মারিচাল পেরেস ২০০১ সালের ১৭ই মার্চ তারিখে উরুগুয়ের সারান্দি দেল ইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মারিচাল উরুগুয়ে অনূর্ধ্ব-২৩ দলের হয়ে খেলার মাধ্যমে উরুগুয়ের প্রতিনিধিত্ব করেছেন। ২০২৪ সালের ১৪ই জানুয়ারি তারিখে তিনি প্যারাগুয়ে অনূর্ধ্ব-২৩ দলের বিরুদ্ধে ম্যাচে উরুগুয়ে অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। উরুগুয়ের বয়সভিত্তিক দলের হয়ে তিনি প্রায় ১ বছরে ৬ ম্যাচে অংশগ্রহণ করেছেন।  তথ্যসূত্র  বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:উরুগুয়েয়ীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল ক্লাব দিনামো মস্কোর খেলোয়াড় বিষয়শ্রেণী:উরুগুয়ের আন্তর্জাতিক যুব ফুটবলার বিষয়শ্রেণী:উরুগুয়ের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:উরুগুয়েয়ীয় প্রথম বিভাগের খেলোয়াড় বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:উরুগুয়ের আন্তর্জাতিক ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:রাশিয়ায় প্রবাসী ফুটবলার
বিলেল ইফা (আরবি: بلال العيفة; জন্ম ৯ মার্চ ১৯৯০) একজন তিউনিশীয় পেশাদার ফুটবল খেলোয়াড় যিনি কুয়েতি ক্লাব এবং তিউনিসিয়া জাতীয় ফুটবল দলের রক্ষণভাগের খেলোয়াড় হিসেবে খেলেন।  কর্মজীবন তিউনিসিয়া রাষ্ট্রের উত্তর-পূর্ব অংশে অবস্থিত দেশটির রাজধানী ও বৃহত্তম শহর হলো তিউনিস। এই তিউনিসের কাছে আরিয়ানা নামক একটি শহরে বিলেল ইফা জন্মগ্রহণ করেন। তিনি ক্লাব আফ্রিকানের হয়ে ক্লাব ফুটবল খেলেছেন।  ২০২২ সালের ১২ জানুয়ারি বিলেল ইফা সৌদি আরবের ক্লাব আভাতে যোগ দেন।  ২০২২ সালের ১ সেপ্টেম্বর তিনি এক বছরের চুক্তিতে কুয়েত স্পোর্টিং ক্লাবে যোগ দেন।  ২০০৮ সালে তিউনিসিয়া জাতীয় ফুটবল দলের হয়ে আন্তর্জাতিক ফুটবলে তার অভিষেক হয়।   তথ্যসূত্র   বহিঃসংযোগ  বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:তিউনিসিয়ার আন্তর্জাতিক ফুটবলার বিষয়শ্রেণী:তিউনিসীয় ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:২০১০ আফ্রিকা কাপ অব নেশন্সের খেলোয়াড় বিষয়শ্রেণী:২০১২ আফ্রিকা কাপ অব নেশন্সের খেলোয়াড় বিষয়শ্রেণী:২০১৩ আফ্রিকা কাপ অব নেশন্সের খেলোয়াড় বিষয়শ্রেণী:ক্লাব আফ্রিকাঁর খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:ইরবিল স্পোর্টস ক্লাবের খেলোয়াড় বিষয়শ্রেণী:ইরাকি প্রিমিয়ার লিগের খেলোয়াড়
মো. রইস হাসান সরোয়ার একজন বাংলাদেশী কূটনীতিক এবং বাহরাইনে বাংলাদেশের রাষ্ট্রদূত। তিনি পররাষ্ট্র মন্ত্রণালয়ের আঞ্চলিক সংগঠন উইং-এর মহাপরিচালক ছিলেন। তিনি এশিয়া-ইউরোপ ফাউন্ডেশনের গভর্নর বোর্ডের সাবেক চেয়ারম্যান।   কর্মজীবন   সরোয়ার ২০০১ সালে ফরেন সার্ভিসে যোগ দেন।  মালয়েশিয়ায় বাংলাদেশ দূতাবাসের চার্জ ডি অ্যাফেয়ার্স হিসেবে সরোয়ার জানুয়ারী ২০১৫-এ সাবেক প্রধানমন্ত্রী খালেদা জিয়ার ছেলে আরাফাত রহমান কোকোর দেহ গ্রহণ করেন এবং দ্রুত দেহটি বাংলাদেশে ফেরত পাঠানোর জন্য ক্লিয়ারেন্স সম্পন্ন করেন। তিনি তুরস্কে বাংলাদেশ দূতাবাসের উপপ্রধান ছিলেন।  সরোয়ার এশিয়া-ইউরোপ ফাউন্ডেশনের গভর্নর বোর্ডের ভাইস-চেয়ারম্যান। তিনি পররাষ্ট্র মন্ত্রণালয়ের আঞ্চলিক সংগঠন উইং-এর মহাপরিচালক ছিলেন। তিনি ভিয়েনতিয়েন, লাওসে অনুষ্ঠিত ৩১তম এসোসিয়েশন অব সাউথ ইস্ট এশিয়ান নেশন্স রিজিওনাল ফোরাম সিনিয়র অফিসিয়াল'স মিটিং-এ অংশগ্রহণ করেন, যেখানে তিনি শেখ মুজিবুর রহমান প্রতিষ্ঠিত পররাষ্ট্র নীতি পুনর্ব্যক্ত করেন, "সবার সাথে বন্ধুত্ব, কারও সাথে বৈরিতা নয়"।  ফেব্রুয়ারি ২০২৫-এ, সারওয়ার বাহরাইনের বাদশাহ হামাদ বিন ঈসা আল খলিফার কাছে তার পরিচয়পত্র পেশ করেন। তিনি বাংলাদেশের অন্তর্বর্তী সরকার প্রধান মুহাম্মদ ইউনূসের একটি বিশেষ বার্তা পেশ করেন।   ব্যক্তিগত জীবন   সরোওয়ার দিলরুবা আখতারের সাথে বিবাহবন্ধনে আবদ্ধ।   তথ্যসূত্র    বিষয়শ্রেণী:জীবিত ব্যক্তি বিষয়শ্রেণী:বাহরাইনে বাংলাদেশের রাষ্ট্রদূত বিষয়শ্রেণী:বাংলাদেশী কূটনীতিবিদ
কবিরহাট থানা বাংলাদেশের নোয়াখালী জেলার অন্তর্গত কবিরহাট উপজেলার একটি থানা।   প্রশাসনিক এলাকাসমূহ  কবিরহাট উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম কবিরহাট থানার আওতাধীন।  পৌরসভা:  কবিরহাট  ইউনিয়নসমূহ:  ১নং নরোত্তমপুর  ২নং সুন্দলপুর  ৩নং ধানসিঁড়ি  ৪নং ঘোষবাগ  ৫নং চাপরাশিরহাট  ৬নং ধানশালিক  ৭নং বাটইয়া  অফিসার ইনচার্জ - রফিকুল ইসলাম   তথ্যসূত্র    বহিঃসংযোগ   বিষয়শ্রেণী:নোয়াখালী জেলার থানা বিষয়শ্রেণী:কবিরহাট উপজেলা
তেজতুরী বাজার বাংলাদেশের ঢাকার তেজগাঁওয়ের একটি এলাকার নাম।  এটি ঘনবসতিপূর্ণ এবং ঢাকা শহরের কেন্দ্রস্থলে অবস্থিত। এলাকাটি তেজগাঁও থানাধীন ঢাকা উত্তর সিটি কর্পোরেশনের অন্তর্ভুক্ত। এর পাশের অঞ্চলগুলি হলো বসুন্ধরা সিটি, ফার্মভিউ সুপার মার্কেট, চৌরঙ্গী সুপার মার্কেট, ফার্মগেট ডিসিসি মার্কেট, কাওরান বাজার, উল্লেখযোগ্য।    তথ্যসূত্র   বিষয়শ্রেণী:ঢাকার পাড়া বিষয়শ্রেণী:ঢাকা জেলার জনবহুল স্থান বিষয়শ্রেণী:বাংলাদেশের হাটবাজার
সঙ্গীতা বন্দ্যোপাধ্যায় (জন্ম: ২৩ নভেম্বর, ১৯৭৪) একজন বাঙালি লেখিকা।  সাহিত্য সঙ্গীতা পশ্চিম বর্ধমান জেলার দুর্গাপুরে জন্মগ্রহণ করেন ১৯৭৪ সালে। ছাত্রাবস্থা থেকে লেখালিখি করেছেন। ১৯৮৬ সালে কলকাতায় আসেন। তিনি প্রথমে বাগবাজার মাল্টিপারপাস স্কুল ও পরে গোখলে মেমোরিয়াল গার্লস কলেজে লেখাপড়া করেছেন। ২০০১ সালে দেশ পত্রিকায় তার কবিতা ছাপা হয়। তার প্রথম কাব্যগ্রন্থ শাহরুখ আর আমি। দ্বিতীয় কাব্যগ্রন্থ অনেক অবগাহন। দেশ, উনিশ কুড়ি, সানন্দা ও আনন্দবাজার পত্রিকায় একদা লিখেছেন তিনি। তার প্রথম উপন্যাস শঙ্খিনী দেশে ২০০৪ সালের ডিসেম্বর মাস থেকে ধারাবাহিকভাবে প্রকাশিত হয়। তবে তাঁর উপন্যাস প্যান্টি তাকে মূলত খ্যাতি এনে দেয়, যেটি ইংরেজি ভাষায় অনুদিত হয়েছে।    বিতর্ক তার প্রকাশিত উপন্যাস নিয়ে সামাজিক যোগাযোগ মাধ্যমে বহু আলোচনা হয়েছে। লেখিকা সাক্ষাৎকারে জানান প্যান্টি নামক একটি উপন্যাসের কারণেই এই বিতর্ক। ২০২৩ সালের ফেব্রুয়ারী মাসে লেখিকা অভিযোগ করেন তার উপন্যাসের নাম করে তাঁকে সামাজিক যোগাযোগ মাধ্যমে বারংবার আক্রমণ করা হচ্ছে। তিনি প্যান্টি উপন্যাস নিয়ে প্রবল বাদানুবাদে জড়িয়ে পড়েন ও আইনি ব্যবস্থার হুমকি দেন। অন্যদিকে একাধিক ব্যক্তি পালটা অভিযোগ করেন যে লেখিকা নিজেই কুরুচিপূর্ণ ও অভব্য ভাষায় তাদের আক্রমণ করেছেন। অপর এক সাহিত্যিক দেবারতি মুখোপাধ্যায় বলেন, অতীতে সঙ্গীতাও একই ধরণের কুমন্তব্য সোসাল মিডিয়ায় করেছেন। ভিন্ন প্রসঙ্গে, গায়ক কবীর সুমনের মস্তিষ্ক বিকৃতি ঘটে গেছে বলেও দাবী করেছিলেন সঙ্গীতাদেবী। আমেরিকা প্রবাসী এক ব্যক্তির অভিযোগ, লেখার সমালোচনা করায় ইলেকটোরাল পেজ থেকে তাঁর বিষয়ে তথ্য সংগ্রহ করে ফেসবুকে পোস্ট করেছেন সঙ্গীতাদেবী। এছাড়াও ২০২৩ সালের এপ্রিল মাসে মুঘল ইতিহাস ও রানা প্রতাপের যুদ্ধ বিষয়ক বেফাঁস মন্তব্য করে সামাজিক যোগাযোগ মাধ্যমে কটাক্ষের সম্মুখীন হন তিনি।  রচনা   শঙ্খিনী  রুহ  প্যান্টি  যোগিনী  ফাঁকি  বিসর্জন  সম্মোহন  কড়িখেলা  ঘাট  গুপ্তধন  পঞ্চাশটি গল্প  তথ্যসূত্র   বহিঃসংযোগ   সঙ্গীতা বন্দ্যোপাধ্যায় – পেঙ্গুইন র‍্যান্ডম হাউস ইন্ডিয়া  বিষয়শ্রেণী:বাঙালি ঔপন্যাসিক বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী ঔপন্যাসিক বিষয়শ্রেণী:কলকাতার লেখক বিষয়শ্রেণী:পশ্চিমবঙ্গের লেখিকা বিষয়শ্রেণী:পশ্চিমবঙ্গের ঔপন্যাসিক বিষয়শ্রেণী:২১শ শতাব্দীর ভারতীয় ঔপন্যাসিক
২৬তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের ছাব্বিশতম আয়োজন। ২০০৪ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৯টি বিভাগে ১৮ জন বিজয়ীকে পুরস্কার প্রদান করা হয়। দূরত্ব চলচ্চিত্রটি সর্বাধিক ৫টি বিভাগে পুরস্কার অর্জন করে।  বিজয়ীদের তালিকা চলচ্চিত্র বিভাগবিজয়ীচলচ্চিত্র শ্রেষ্ঠ চলচ্চিত্র  তৌকীর আহমেদ  জয়যাত্রা শ্রেষ্ঠ বাণিজ্যিক চলচ্চিত্র  মোশারফ হোসেন  ফুলের মত বউ শ্রেষ্ঠ পরিচালক  মোরশেদুল ইসলাম  দূরত্ব শ্রেষ্ঠ অভিনেতা  মান্না  উত্তরের খেপ শ্রেষ্ঠ অভিনেত্রী  শাবনূর  ফুলের মত বউ শ্রেষ্ঠ পার্শ্বচরিত্রে অভিনেতা  মাহফুজ আহমেদ  মেঘের পরে মেঘ শ্রেষ্ঠ পার্শ্বচরিত্রে অভিনেত্রী  তানিয়া আহমেদ  শ্যামল ছায়া শ্রেষ্ঠ সঙ্গীত পরিচালক  শেখ সাদী খান  উত্তরের খেপ শ্রেষ্ঠ গীতিকার  শাহজাহান চৌধুরী  উত্তরের খেপ (গান - "আমি একা বড় একা") শ্রেষ্ঠ পুরুষ কণ্ঠশিল্পী  আগুন  উত্তরের খেপ (গান - "আমি একা বড় একা") শ্রেষ্ঠ নারী কণ্ঠশিল্পী  কনকচাঁপা  যত প্রেম তত জ্বালা (গান - "মনে তো পড়ে না") শ্রেষ্ঠ কাহিনিকার  রাবেয়া খাতুন  মেঘের পরে মেঘ শ্রেষ্ঠ চিত্রনাট্যকার  মোরশেদুল ইসলাম  দূরত্ব শ্রেষ্ঠ সংলাপ রচয়িতা  শাহাবুদ্দীন নাগরী  এক খণ্ড জমি শ্রেষ্ঠ চিত্রগ্রাহক  রফিকুল বারী চৌধুরী (মরণোত্তর)  জয়যাত্রা শ্রেষ্ঠ চিত্রসম্পাদক  রতন পাল  দূরত্ব শ্রেষ্ঠ শিল্প নির্দেশক  কলমতর  রাজধানী শ্রেষ্ঠ শব্দগ্রাহক  রতন পাল  দূরত্ব সম্ভাবনাময় পুরস্কার  মোহাম্মদ হোসেন জেমী  রাজধানী বিশেষ জুরি পুরস্কার  ফাহাদ  দূরত্ব (অভিনয়) নীতিশ সাহা  তোমার জন্য পাগল (চিত্রনাট্য ও সংলাপ) ফারহানা রহমান স্বপ্না  জয়যাত্রা (অভিনয়)  টেলিভিশন বিভাগবিজয়ীমনোনীত কর্ম শ্রেষ্ঠ টেলিফিল্ম  সতীর্থ রহমান  রৌদ্রছায়ার লুকোচুরি শ্রেষ্ঠ টেলিফিল্ম অভিনেতা  টনি ডায়েস  ভালবাসা ছুঁয়ে গেলে শ্রেষ্ঠ টেলিফিল্ম অভিনেত্রী  শমী কায়সার  তোমায় দিলাম পৃথিবী শ্রেষ্ঠ ধারাবাহিক নাটক  অরণ্য আনোয়ার  নূরুল হুদা একদা ভালোবেসেছিল শ্রেষ্ঠ ধারাবাহিক নাটক অভিনেতা  মাহফুজ আহমেদ  নূরুল হুদা একদা ভালোবেসেছিল শ্রেষ্ঠ ধারাবাহিক নাটক অভিনেত্রী  দীপা খন্দকার  বরেন্দ্র আকাল শ্রেষ্ঠ মডেল (পুরুষ)  পল্লব  তিব্বত পাউডার শ্রেষ্ঠ মডেল (নারী)  শাবনূর  হেনোলাক্স  সঙ্গীত বিভাগবিজয়ী শ্রেষ্ঠ গায়ক  মনির খান ও আসিফ আকবর শ্রেষ্ঠ গায়িকা  ডলি সায়ন্তনী  আরও দেখুন  ২৯তম জাতীয় চলচ্চিত্র পুরস্কার (বাংলাদেশ)  ৭ম মেরিল-প্রথম আলো পুরস্কার  তথ্যসূত্র  বিষয়শ্রেণী:বাচসাস পুরস্কার বিষয়শ্রেণী:২০০৪-এর চলচ্চিত্র পুরস্কার বিষয়শ্রেণী:২০০৪-এর টেলিভিশন পুরস্কার বিষয়শ্রেণী:২০০৪-এর সঙ্গীত পুরস্কার
জুমারবাড়ী  বাংলাদেশের গাইবান্ধা জেলার  সাঘাটা উপজেলার অন্তর্গত একটি ইউনিয়ন।   প্রশাসনিক অঞ্চল   এই ইউনিয়ন নিন্মলিখিত গ্রাম নিয়ে গঠিত: জুমারবাড়ী মামুদপুর বসন্তেরপাড়া কুন্দপাড়া  বগারভিটা  দহিচড়া চান্দপাড়া কাঠুর আবদুল্লারপাড়া বাদিনারপাড়া  থৈকরেরপাড়া  বেঙ্গারপাড়া  আমদিরপাড়া  কামারপাড়া বাজিতনগর মেছট সাবেক নাম জুমারবাড়ী বন্দর।   জনপ্রতিনিধি   চেয়ারম্যানগণের তালিকা ক্রম নংচেয়ারম্যানের নামসময়কাল০১*......০২*......০৩শাহজাহান আলী সাজু১৯৮৭-১৯৯২০৪আবদুল হাদী১৯৯২-১৯৯৮০৫শাহজাহান আলী সাজু১৯৯৮-২০০৩০৬আমিনুল ইসলাম ২০০৩-২০১১০৭মফুজার রহমান মাফু২০১১-২০১৬০৮রোস্তম আলী আকন্দ ২০১৬-২০২২০৯আমিনুল ইসলাম২০২২-বর্তমান   আয়তন  ১৮১২ কি.মি(৭০০ বর্গমাইল)   শিক্ষা প্রতিষ্ঠান  প্রাথমিক বিদ্যালয়  জুমারবাড়ী আদর্শ সরকারি প্রাথমিক বিদ্যালয়] বসন্তেরপাড়া সরকারি প্রাথমিক বিদ্যালয়। বাদিনারপাড়া সরকারি প্রাথমিক বিদ্যালয়। থৈকরেরপাড়া সরকারি প্রাথমিক বিদ্যালয়। আমদিরপাড়া সরকারি প্রাথমিক বিদ্যালয়। কামারপাড়া সরকারি প্রাথমিক বিদ্যালয়। দহিচড়া সরকারি প্রাথমিক বিদ্যালয়। বাজিতনগর সরকারি প্রাথমিক বিদ্যালয়। মেছট সরকারি প্রাথমিক বিদ্যালয়। বেঙ্গারপাড়া সরকারি প্রাথমিক বিদ্যালয়। আব্দুল্যারপাড়া সরকারি প্রাথমিক বিদ্যালয়। চান্দপাড়া সরকারি প্রাথমিক বিদ্যালয়। কাঠুর সরকারি প্রাথমিক বিদ্যালয়। মামুদপুর  সরকারি প্রাথমিক বিদ্যালয়। কুন্দপাড়া সরকারি প্রাথমিক বিদ্যালয়। বগারভিটা সরকারি প্রাথমিক বিদ্যালয়।  কিন্ডারগার্ডেনঃ  ডাঃ আবদুর রাজ্জাজ শিশু নিকেতন,জুমারবাড়ী। মাহবুবর রহমান কেজি স্কুল,জুমারবাড়ী। মায়ের কোল কেজি স্কুল,বগারভিটা। পাঞ্জারী একাডেমি স্কুল,বাজিতনগর। আমদিরপাড়া কেজি স্কুল,আমদিরপাড়া। ইকরা ইসলামিক একাডেমী,জুমার বাড়ী  উচ্চ বিদ্যালয়ঃ  জুমারবাড়ী উচ্চ বিদ্যালয়। জুমারবাড়ী বালিকা উচ্চ বিদ্যালয়। দহিচড়া উচ্চ বিদ্যালয়। কু্ন্দপাড়া ইউনাইটেড উচ্চ বিদ্যালয়। বাদিনারপাড়া উচ্চ বিদ্যালয়।  মহাবিদ্যালয়  জুমারবাড়ী আদর্শ ডিগ্রি কলেজ,জুমারবাড়ী। জুমারবাড়ী মহিলা কলেজ, জুমারবাড়ী।   মাদ্রাসা    জুমারবাড়ী দারুল হাদিস সালাফিয়া ও হাফিজিয়া মাদ্রাসা   যোগাযোগ    হাসপাতাল    ধর্মীয় প্রতিষ্ঠান   বসন্তেরপাড়া ইদগাহ মাঠ জুমারবাড়ী ইদগাহ মাঠ কামারপাড়া ইদগাহ মাঠ বগারভিটা ইদগাহ মাঠ  তথ্যসূত্র
বি. এন. আগরওয়াল ভারতের সুপ্রিম কোর্টের একজন প্রাক্তন বিচারপতি। তিনি ১৯৮৬ সালের নভেম্বরে পাটনা হাইকোর্টে বিচারপতি হিসাবে কাজ শুরু করেন। পরে, তিনি নভেম্বর ১৯৯৯ সালে উড়িষ্যা হাইকোর্টে প্রধান বিচারপতি হিসাবে পদোন্নতি পান। তিনি ১৯ অক্টোবর ২০০০-এ ভারতের সুপ্রিম কোর্টে বিচারক হিসেবে যোগদান করেন এবং ২০০৯ সালে অবসর গ্রহণ করেন।   তিনি ২০১৪ সালে জাতীয় বিচার বিভাগীয় কমিশন আইনের বিরোধিতা করেছিলেন যা বিচারকদের এক রাজ্য থেকে অন্য রাজ্যে স্থানান্তর করতে পারে।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতের সুপ্রিম কোর্টের বিচারপতি বিষয়শ্রেণী:ওড়িশা উচ্চ আদালতের প্রধান বিচারপতি
রবার্ট মিডোস লম্বে টেলর (জন্ম: ২১ ডিসেম্বর, ১৯৮৯) নর্দাম্পটনশায়ারের নর্দাম্পটনে জন্মগ্রহণকারী ইংরেজ বংশোদ্ভূত স্কটিশ আন্তর্জাতিক ক্রিকেটার। আন্তর্জাতিক ক্রিকেটে স্কটল্যান্ড ক্রিকেট দলের প্রতিনিধিত্ব করছেন। বামহাতি ব্যাটসম্যান রবার্ট টেলর বামহাতে মিডিয়াম পেস বোলিং করে থাকেন।   প্রারম্ভিক জীবন  হ্যারো স্কুলে পড়াশোনা শেষে লাফবোরা বিশ্ববিদ্যালয়ে ক্রীড়া ব্যবস্থাপনা বিষয়ে ভর্তি হন। বিশ্ববিদ্যালয়ে অবস্থানকালে ২০১০ সালে কেন্টের বিপক্ষে লাফবোরা এমসিসিইউ দলে প্রথম-শ্রেণীর ক্রিকেটে অভিষেক ঘটে তার। ২০১১ সালেও তিনি আরও চারটি প্রথম-শ্রেণীর খেলায় অংশ নিয়েছিলেন। পাঁচটি খেলায় ৩৩.৮৫ গড়ে ২৩৭ রান তোলেন। তন্মধ্যে সর্বোচ্চ অপরাজিত ১০১ রান করেন। ৩৯.৪৫ গড়ে ১১ উইকেট দখল করেন। তন্মধ্যে সেরা বোলিং ছিল ২/৬০।  ২০১১ মৌসুমে লিচেস্টারশায়ার দলে যোগ দেন। কাউন্টি চ্যাম্পিয়নশীপে সারে দলের বিপক্ষে তার অভিষেক ঘটে। খেলায় তিনি দর্শনীয় ৭০ রান সংগ্রহ করেন।   খেলোয়াড়ী জীবন  সেপ্টেম্বর, ২০১২ সালে স্কটল্যান্ড দলের সদস্যরূপে মনোনীত হন ও অক্টোবর, ২০১২ সালে দক্ষিণ আফ্রিকা সফরে যান। স্কটিশ পিতামাতার সন্তানরূপে স্কটল্যান্ড দলে খেলার সুযোগ পান। শারজায় ২০১৩ সালে আফগানিস্তানের বিপক্ষে তার একদিনের আন্তর্জাতিকে অভিষেক ঘটে।   তথ্যসূত্র    বহিঃসংযোগ   বিষয়শ্রেণী:স্কটল্যান্ডীয় ক্রিকেটার বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ ক্রিকেটার বিষয়শ্রেণী:স্কটল্যান্ডের একদিনের আন্তর্জাতিক ক্রিকেটার বিষয়শ্রেণী:স্কটল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:লাফবোরা বিশ্ববিদ্যালয়ের ক্রিকেটার বিষয়শ্রেণী:লিচেস্টারশায়ারের ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:লাফবোরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্কটিশ বংশোদ্ভূত ইংরেজ ব্যক্তি বিষয়শ্রেণী:নরফোকের ক্রিকেটার বিষয়শ্রেণী:ইংরেজ ক্রিকেট কোচ বিষয়শ্রেণী:হ্যারো স্কুলে শিক্ষিত ব্যক্তি